b'\n_START_ARTICLE_\nSebasteja (tema)\n_START_SECTION_\nZgodovina\n_START_PARAGRAPH_\nOzemlje Sebastejske teme s sredi\xc5\xa1\xc4\x8dem v Sebasteji (sodobni Sivas) je od sredine 7. stoletja spadalo v Armensko temo Do sredine 10. stoletja ni omenjena v nobenem znanem viru. Prvi\xc4\x8d se pojavi leta 908 kot posebna kleisura (gr\xc5\xa1ko k\xce\xbb\xce\xb5\xce\xb9\xcf\x83\xce\xbf\xcf\x8d\xcf\x81\xce\xb1, utrjena obmejna pokrajina), leta 911 pa kot samostojna tema._NEWLINE_V Sebastejsko temo je spadalo bizantinsko obmejno ozemlje ob srednjem toku severnega Evfrata. S \xc5\xa1irjenjem bizantinskega ozemlja se je raz\xc5\xa1irila proti jugu in vzhodu vse do Melitene, Samosate in Tefrike, kar se pribli\xc5\xbeno ujema z anti\xc4\x8dno rimsko provinco Armenia Prima in deli provinc Armenia Secunda in Siria Eufratensis. V drugi polovici 10. stoletja se je zaradi ustanavljanja novih manj\xc5\xa1ih tem njen obseg zmanj\xc5\xa1al._NEWLINE_V 10. stoletju se je v regijo priselilo veliko Armencev, ki so postali ve\xc4\x8dinsko prebivalstvo. Po letu 1019/1021 je Sebasteja s pripadajo\xc4\x8dim ozemljem postala fevd Senekerima-Ardzrunija, \xc5\xa1estega in zadnjega kralja Vaspurakanskega kraljestva, v zameno za nasledstvo njegovega kraljestva. Pribli\xc5\xbeno od leta 1074 je po bizantinskem porazu v bitki pri Manzikertu leza 1071 Ardzrunija vladal kot neodvisen vladar, dokler niso njegovega njegovega kraljestva okoli leta 1090 zavzeli Seld\xc5\xbeuki.'